ข้อบังคับมหาวิทยาลัยเทคโนโลยีสุรนารี ว่าด้วยการสรรหาอธิการบดี (ฉบับที่ 2) พ.ศ. 2552
ข้อบังคับมหาวิทยาลัยเทคโนโลยีสุรนารี
ข้อบังคับมหาวิทยาลัยเทคโนโลยีสุรนารี
ว่าด้วยการสรรหาอธิการบดี
(ฉบับที่ ๒) พ.ศ. ๒๕๕๒
 

โดยที่เป็นการสมควรปรับปรุงแก้ไขข้อบังคับมหาวิทยาลัยเทคโนโลยีสุรนารี
ว่าด้วย การสรรหาอธิการบดี พ.ศ. ๒๕๓๗ ให้เหมาะสมยิ่งขึ้น
และเพื่ออนุวัตการให้เป็นไปตามบทบัญญัติมาตรา ๒๒ และมาตรา ๒๓
แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ ฉะนั้น
อาศัยอำนาจตามความในมาตรา ๑๖ (๗) แห่งพระราชบัญญัติมหาวิทยาลัยเทคโนโลยีสุรนารี
พ.ศ. ๒๕๓๓ ประกอบกับมติสภามหาวิทยาลัยเทคโนโลยีสุรนารี ในการประชุมครั้งที่ ๑/๒๕๕๒
เมื่อวันที่ ๒๑ กุมภาพันธ์ ๒๕๕๒ จึงมีมติให้ออกข้อบังคับไว้ ดังต่อไปนี้

ข้อ ๑
ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารี ว่าด้วย การสรรหาอธิการบดี
(ฉบับที่ ๒) พ.ศ. ๒๕๕๒ 

ข้อ ๒
ให้ใช้ข้อบังคับนี้ตั้งแต่บัดนี้เป็นต้นไป

ข้อ ๓
ให้ยกเลิกความในข้อ ๕ แห่งข้อบังคับมหาวิทยาลัยเทคโนโลยีสุรนารี ว่าด้วย
การสรรหาอธิการบดี พ.ศ. ๒๕๓๗ และให้ใช้ความต่อไปนี้แทน
การดำเนินการสรรหาอธิการบดีเพื่อพิจารณาดำเนินการ
เพื่อทรงพระกรุณาโปรดเกล้าฯ แต่งตั้งให้ดำเนินการให้แล้วเสร็จไม่น้อยกว่า ๓
เดือนและให้กระทำการเป็นการลับทุกขั้นตอน ก่อนที่อธิการบดีที่ดำรงตำแหน่งอยู่จะครบวาระการดำรงตำแหน่ง

ข้อ ๔
ให้เพิ่มความต่อไปนี้เป็น ข้อ ๙ และข้อ ๑๐
แห่งข้อบังคับมหาวิทยาลัยเทคโนโลยีสุรนารี ว่าด้วย การสรรหาอธิการบดี พ.ศ. ๒๕๓๗ 
ข้อ ๙
ให้ผู้ได้รับการเสนอชื่อตำรงตำแหน่งอธิการบดีแสดงวิสัยทัศน์ นโยบาย และแนวทางการบริหารมหาวิทยาลัยต่อสภามหาวิทยาลัย
ตามที่สภามหาวิทยาลัยกำหนด

ข้อ ๑๐
ผู้ที่ได้รับคะแนนเสียงไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่จะเป็นผู้ได้รับการสรรหาได้ดำรงตำแหน่งอธิการบดี
กรณีที่เสนอชื่อมากกว่า ๒ คน และไม่มีผู้ใดได้รับคะแนนเสียงไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่
ให้ลงคะแนนอีกครั้งหนึ่งสำหรับผู้ที่ได้คะแนนเสียงสูงสุด ๒ คนแรก
เพื่อให้ได้ผู้ที่ได้คะแนนเสียงสูงสุดไม่น้อยกว่ากึ่งหนึ่งของจำนวนกรรมการสภามหาวิทยาลัยทั้งหมดเท่าที่มีอยู่

ข้อ ๕
ให้นายกสภามหาวิทยาลัยรักษาการตามข้อบังคับนี้


ประกาศ ณ วันที่ ๒๖ กุมภาพันธ์ พ.ศ. ๒๕๕๒
ศาสตราจารย์ ดร. วิจิตร
ศรีสอ้าน
นายกสภามหาวิทยาลัยเทคโนโลยีสุรนารี





























ปริญสินีย์/ผู้จัดทำ
๑๑ พฤษภาคม ๒๕๕๔